paragraph_text: Osnovao ga je oko godine 300. pr. Kr. Seleuk I. Nikator pod povijesno još uvijek nepoznatim imenom. S vremenom je postalo važno trgovačko središte na Putu svile. Pod seleukidskom vlašću je ostao sve do 64. pr. Kr. kada su ga osvojili Rimljani i dali mu ime Zeugma. Godine 256. ga je napao i razorio sasanidski kralj Šapur I. Poslije toga je obnovljen, ali nikada nije vratio nekadašnji sjaj. Bio je pod bizantskom vlašću sve dok ga nisu uništili Arapi. U 10. i 11. stoljeću je bio jedna od rezidencija abasidskih kalifa, ali je ponovo napušten.